KIPIGO cha bao 1-0 ilichopewa Simba kutoka kwa Horoya ya Guinea, imewapa hasira mastaa wa timu hiyo na jana wanarejea nchini ili kuanza kuiwinda Raja Casablanca ya Morocco kwenye mchezo wa pili wa Kundi C la Ligi ya Mabingwa Afrika.

Simba itaikaribisha Raja kwenye Uwanja wa Benjamin Mkapa Februari 18. na unaambiwa kabla ya safari ya kuja nchini jana jioni kuanzia saa 10:00 hadi saa 1:00 usiku, benchi la ufundi lilianzia huko huko kuiwinda Raja kwa kuifanyisha timu mazoezi.